Ang Tharkay

Ang Tharkay (1907 Kunde, Solukhumbu – 28. juuli 1981 Kathmandu) oli Nepali šerpa mägironija. Ta on üks neljast Tenzing Norgay, Gyalzen Norbu ja Pasang Dawa Lama kõrval väljapaistvamaid šerpasid 20. sajandil. Ta oli esimene šerpa, kes sai Euroopa riigi autasu.

 Mägironimine 
Ta võttis osa 1931. aastal Saksa ekspeditsioonist Kanchenjungale (8586 m), 1930. aastatel sirdarina Shiptoni–Tilmani Nanda Devi ekspeditsioonidest, mitmest Briti Himaalaja ekspeditsioonist Džomolungmale (1933, 1935, 1938), 1937. aastal sirdarina Eric Shiptoni juhitud Karakorami ekspeditsioonist.

1950. aastal palgati ta sirdarina Prantsuse ekspeditsiooni Annapurnale (8091 m), mis lõppes edukalt kahe mehe tipputõusuga.  

1951. aastal oli ta Shiptoni juhitud Briti Himaalaja rekognostseerimisekspeditsiooni teenistuses. 1952. aastal tegi ta sirdarina kaasa ekspeditsiooni Cho Oyule (8188 m), 1953. aastal Dhaulagirile (8167 m) ja Nun Kunile (7135 m), 1954. aastal Makalule (8485 m) ja 1955. aastal (tipputõusuga) Kameti (7756 m) tippu. 

1962. aastal võttis ta osa India ekspeditsioonist Džomolungmale. Selle käigus tõusis ta Lõunasadulale. 1978. aastal juhtis ta šerpasid Prantsuse ekspeditsioonis Dhaulagirile.

Ta suri 1981. aastal vähki.

 Tunnustus 
 Auleegioni orden

 Raamatud 
 Ang Tharkay (1954). "Sherpa: The Memoir of Ang Tharkay (Legends and Lore)". 

Viited

 Välislingid 
 Ang Tharkay. Foto

Kategooria:Nepali alpinistid
Kategooria:Sündinud 1907
Kategooria:Surnud 1981